తెలంగాణలోకి అరుసెన్‌ అరంగేట్రం
- వివిధ ఎలక్ట్రానిక్‌ ఉత్పత్తుల ఆవిష్కరణ
- పండుగల సీజన్‌కు ఆఫర్లతో ముస్తాబు
నవతెలంగాణ, వాణిజ్య విభాగం: ప్రముఖ ఎలక్ట్రానిక్‌ ఉత్పత్తుల సంస్థ అరుసెన్‌ తెలంగాణ మార్కెట్లోకి అడుగుపెట్టింది. వైశాలి వీడియో అండ్‌ అప్లియాన్సెస్‌కు (వీవీఏపీఎల్‌)మాతృ సంస్థగా అరుసెన్‌ దేశంలో వేగంగా విస్తరిస్తోంది. తమ సంస్థ తాజాగా తెలంగాణలో అడుగుపెట్టడం ఆనందంగా ఉందని సంస్థ వీవీఏపీఎల్‌ సంస్థ డైరెక్టర్‌ వినిత్‌ అగర్వాల్‌ తెలిపారు. 2014లో తమ సంస్థ మొదట ఉత్తర్‌ప్రదేశ్‌లో అరుసెన్‌ ఎయిర్‌ కూలర్‌ ఉత్పత్తులను అందుబాటులో తేవడం ద్వారా మార్కెట్లోకి అడుగుపెట్టిందని ఆయన ఒక ప్రకటనలో వివరించారు. అక్కడి నుంచి సంస్థ విజయవంతంగా విస్తరిస్తూ ప్రస్తుతం దేశ వ్యాప్తంగా 12 రాష్ట్రాలకు విస్తరించి ఉందని ఆయన అన్నారు.2018లో కొత్తగా వాషింగ్‌ మిషన్‌లను తమ బ్రాండ్‌ కింద అందుబాటులోకి తెచ్చినట్టుగా ఆయన వివరించారు. రానున్న పండుగల సీజన్‌ను దృష్టిలో ఉంచుకొని తమ సంస్థ పలు ఆకర్షణీయమైన ఉత్పత్తులను మార్కెట్లోకి తీసుకురానుందని ఆయన అన్నారు. సంస్థ హైదరాబాద్‌లో సేల్స్‌ నెట్‌వర్క్‌ మీట్‌ను నిర్వహించింది. విస్తరణ క్రమంలో భాగంగా వచ్చే ఏడాది తొలి అర్థభాగంలో తాము ఎయిర్‌ కండీషనింగ్‌ ఉత్పత్తులను మార్కెట్లోకి తేనున్నట్టుగా తెలిపారు. తెలంగాణ అరంగేట్రంలో భాగంగా సంస్థ వాషింగ్‌ మెషిన్లను, స్పీకర్‌ సిస్టమ్‌లను, హీటింగ్‌ ఉత్పత్తులను, కొత్త తరహా ఎల్‌ఈడీ టీవీలను మార్కెట్లోకి ఆవిష్కరించింది. తమ సంస్థ ఎయిర్‌ కూలర్లపై రెండేండ్ల వారంటీని, ఎల్‌ఈడీ టీవీలపై మూడేండ్ల వారంటీని అందిస్తున్నట్టుగా ప్రకటించింది. తమ సంస్థకు ఎకనామిక్‌ టైమ్స్‌ అందించే మోస్ట్‌ ప్రామిసింగ్‌ బ్రాండ్‌ అవార్డు (2018) లభించినట్టుగా అరుసెన్‌ తెలిపింది.
మీ స్నేహితులకు రికమెండ్ చెయ్యండి